b"\n_START_ARTICLE_\nGeorges Millardet\n_START_SECTION_\nVida\n_START_PARAGRAPH_\nMillardet va estudiar a Bordeus amb \xc3\x89douard Bourciez i feu l\xe2\x80\x99examen d'agregaci\xc3\xb3, convertint-se en professor d\xe2\x80\x99institut. El 1910 va defensar a Par\xc3\xads les dues tesis sobre dialectologia gascona \xc3\x89tude de dialectologie landaise (que es va publicar en dos volums amb el t\xc3\xadtol de Petit atlas linguistique d'une r\xc3\xa9gion des Landes. Contribution \xc3\xa0 la dialectologie gasconne, Tolosa 1910, i \xc3\x89tudes de dialectologie landaise Le d\xc3\xa9veloppement des phon\xc3\xa8mes additionnels, Tolosa 1910, reeditada Nova York 1971), i amb l\xe2\x80\x99edici\xc3\xb3 Recueil de textes des anciens dialectes landais (Paris 1910)._NEWLINE_Des de 1911 va ser professor a la Universitat de Montpeller i des de 1933 fins a la jubilaci\xc3\xb3 el 1947 a la Universitat de la Sorbona. Precisament a la Universitat de Montpeller fou professor de Joan Coromines; l'estada a Montpeller fou una fita important en la vida de Coromines._NEWLINE_La seva obra Linguistique et dialectologie romanes. Probl\xc3\xa8mes et m\xc3\xa9thodes (Par\xc3\xads 1923) s'insereix en el debat metodol\xc3\xb2gic al voltant de les tesis sobre la geografia ling\xc3\xbc\xc3\xadstica de Jules Gilli\xc3\xa9ron._NEWLINE_Des de 1921 fou membre corresponent de la Secci\xc3\xb3 Filol\xc3\xb2gica de l'Institut d'Estudis Catalans."